আশা, সামনের বড় টুর্নামেন্ট বা সিরিজে এই বাঁ হাতি মিডিয়াম ফাস্ট বোলার তুরুপের তাস হয়ে উঠবে। মুস্তাফিজুরকে অনুমতি দেওয়া না দেওয়া নিয়ে যে ভাবা হচ্ছে তা অস্বীকার করছে না বাংলাদেশ বোর্ড। কিন্তু কারণ হিসাবে তারা প্রকাশ্যে চোটের আশঙ্কার কথা বলছে। বিসিবির সিইও নিজামুদ্দিন চৌধুরী বলেন, ‘মুস্তাফিজুরকে নো অবজেকশন দেওয়ার আগে চিকিৎসকদের সঙ্গে কথা বলতে হবে। ওঁকে নিয়ে কোনও ঝুঁকি নেওয়া যাবে না। সামনে অনেক ম্যাচ রয়েছে। কারণ চোট পেস বোলারদের নিত্য সঙ্গী। ওখানে খেলে মুস্তাফিজুরের চোট হয়ে গেলে সমস্যা হবে জাতীয় দলেরই।’